Gaguritan Bhima Swarga

Gaguritan Bhima Swarga inggih punika awi-awian marupa tembang sané nyritayang indik pamargin Sang Bhima daweg ngrereh atma Sang Dewi Madri miwah Sang Pandu. Sang Bhima nglintangin margi miwah maperang tanding sareng Sang Jogor Manik miwah Sang Suratma. Ring Gaguritan puniki nganggén makudang-kudang pupuh, minakadi maskumambang, dandang gula, ginanti, miwah sané lianan. Gaguritan Puniki taler nyritayang asapunapi kahanan para atmané sané wénten ring swargan miwah neraka.

Geguritan Bhima Swarga wantah silih suninggil karya sastra tradisional Bali sané kawangun antuk tembang sané kabaos pupuhǏ. Naskah geguritan puniki utamanyané sané marupa lontar kasimpan satunyaning ring perpustakaan Universitas Leiden. Geguritan puniki maosan indik pamargin Ida Sang Bhima mamahayu reraman Idané inggih punika Sang Pandu miwah Dewi Madri saking Naraka maka cihna ngelaksanayang susrusa. Ring satuané, Ida Sang Bhima ngelaksanayang swadarma kairing olih Merdah dan Tualen rauh ring tegal. Saking satuané punika makeh sasuluh idup sané prasida kaplajahin, inggih punika gaguritan Bhima Swarga maosang mangda iraga ri kantuné maurip ring Marcapada wantah genah anggén ngupa pira kadharman mangda ri pungkur wekas i raga nénten manggihin kasengsaran.  Tiosan punika, pitra rna punika wantah utang sanè kabakte kantos padem. Gaguritan Bhima Swarga puniki nganggen 17 pupuh miwah 17 pada.

Ring ungkur gaguritan madaging napi mawinang para jadmané ring mercapada mapasangan lanang istri dados kurenan. Risampuné atmané kasupat olih Sang Bhima, atmané sami mamargi nglintangin tukad yamuna. Toyané ageng miwah suluk pisan. Wenten titi sakewanten malakar aji tiying duang katih. Riantukan madurgama, irika para atmané sané istri-istri makumpul nyantosang atmané lanang jagi mentas. yéning wénten atma lanang sané mentas raris nulungin atma anak istri, raris mresidayang mentas ring titine, punika mawinan sané istri kapiutangan, makurenan ri sampuné numitis ring mercapada.

 Pustaka 

Bhima Swarga
Kategori:Lontar Bali